આજે સાંજે લીલાપર પમ્પિંગ સ્ટેશન પાછળ આવેલા મચ્છુ નદીના બેકડા વાળા વિસ્તારમાં હોવા ગયેલા ત્રણ કોળી યુવાનો પાણીનો પ્રવાહ વધતા મચ્છુ નદીમાં ફસાયા હતા. સદનસીબે પમ્પિંગ સ્ટેશન પર ફરજ બજાવતા અમિતભાઇ નામના કર્મચારી ફસાયેલા ત્રણેય યુવાનોને જોઈ જતા તુરત જ ફાયર બ્રિગેડને જાણ કરી હતી અને ફાયર સ્ટાફ પણ પળનો વિલંબ કાર્ય વગર ઘટના સ્થળે પહોંચી ગયો હતો. દરમિયાન જિલ્લા કલેક્ટર આઈ.કે.પટેલને બનાવની જાણ થતા તેઓ મારતી ગાડીએ સેલ્ફ ડ્રાઇવિંગ કરી સ્થળ પર પહોંચી ગયા હતા અને રેસ્ક્યુ ઓપરેશન પૂરું થવા સુધી રોકાયા હતા.